
Tutulan ang panghihimasok militar 
at tumitinding pang-uupat ng gera ng US 


along nalalantad ang huwad na kasarinlan ng Pilipinas sa harap ng lu- 
malakas na panghihimasok militar ng imperyalismong US. Estratehikong 
layunin ng US ang pahigpitin ang dominasyon at kontrol sa bansa at 
gamitin itong lunsaran ng pang-uupat ng gera sa karibal na imperyalistang 


China sa Asia-Pacific. 


May dalawang tampok na aspe- 
to ngayon ang tumitinding panghi- 
himasok militar ng US sa Pilipinas: 
una, ang pagtutulak nitong palaka- 
sin ang presensya ng mga tropang 
Amerikano at pagpupwesto ng mga 
sandatang militar upang gamitin 
ang bansa na base o outpost ng mi- 
litar, karugtong ng lambat ng mga 
base militar nito sa Asia-Pacific, at 
ikalawa, ang pagpapalaki nito ng 
ayudang militar sa pinaiigting na 
gerang panunupil laban sa mga 
pwersang rebolusyonaryo at prog- 
resibo na nagbabandila ng pakiki- 
baka para sa pambansang kalayaan. 

Sa dalawang aspetong ito, ang 
Armed Forces of the Philippines 
(AFP) ang pangunahing instrumento 
ng US. Ito ang haligi ng dominasyon 
at panghihimasok ng US sa Pilipinas. 


Ang AFP ay binuo, hinulma at sina- 
nay alinsunod sa doktrina ng imper- 
yalismong US at mula't sapul ay gi- 
nagamit para panatilihin ang neoko- 
lonyal na estado sa bansa. Sa nag- 
daang mga dekada, pinanatili itong 
nakatali sa ayuda at payong ng mili- 
tar ng US, hindi nakatitindig sa sari- 
ling paa at walang kakayahang ipag- 
tanggol ang teritoryo ng bansa 
laluna sa harap ng agresyong China. 

Pinatampok ng kamakailang 
pagbisita ni US Vice President Ka- 
mala Harris ang huwad na kasarin- 
lan ng bansa. Ginamit niya ang pa- 
giging palaasa ng AFP at ng rehi- 
meng Marcos sa ayuda ng US para 
palabasin na kailangan ang presen- 
syang militar ng US sa Pilipinas para 
ipagtanggol ito laban sa mga banta 
ng China. Ginamit din ni Harris ang 


pagbisita upang itulak ang pagga- 
mit ng enerhiyang nukleyar na paki- 
kinabangan ng mga kapitalistang 
Amerikano at lalong maglulubog sa 
Pilipinas sa dayuhang pautang. 
Kasabay nito, ginamit ni Harris 
ang Pilipinas, laluna nang nagtungo 
siya sa Palawan, pinakamalapit sa 
mga pasilidad militar ng China na na- 
sa saklaw ng teritoryong pandagat ng 
Pilipinas, para painitin ang tensyon sa 
China na tinuligsa niya sa "irespon- 
sableng kilos" sa South China Sea. 
Itinulak ni Harris ang hinihingi 
ng US na karagdagang limang lugar 
para magtayo ng mga pasilidad ng 
US sa ilalim ng Enhanced Defense 
Cooperation Agreement (EDCA). Sa 
kasalukuyan, mayroon nang mga 
pasilidad militar ang US sa loob ng 
mga kampo ng AFP sa Basa Air Base 
sa Pampanga, Fort Magsaysay sa 
Nueva Ecija, Lumbia Air Base sa 
Cagayan de Oro, Antonio Bautista 
Air Base sa Palawan at sa Benito 
Ebuen Air Base sa Mactan, Cebu. 
Kaagad naman pinaunlakan ng 


rehimeng Marcos ang hinihingi ng US 
nang ianunsyo ng AFP na pabor 
itong ibukas ang mga kampo nito sa 
dalawang lugar sa Cagayan, at tig-i- 
sa sa Palawan, Zambales at Isabela, 
mga lugar na susi sa estratehiya ng 
US na kontrahin ang paglakas at 
paglawak ng lakas militar ng China. 
Malinaw na gustong tatadtarin ng 
US ng mga pasilidad militar ang ban- 
sa. Tahasang binubura ang pangka- 
saysayang pakikibaka at tagumpay 
ng sambayanang Pilipino sa pagpa- 
patalsik sa mga base militar ng US. 

Ang pagbisita ni Harris ay bahagi 
ng tuluy-tuloy na pagpapakulo ng US 
sa armadong tensyon sa Asia-Pacific. 
Bago sa Pilipinas, nagtungo rin si 
Harris sa Japan at South Korea, para 
magpasiklab ng lakas militar sa mga 
baseng militar ng US sa mga bansang 
iyon, na sinagot naman kapwa ng 
China at North Korea ng sariling 
pagpapakitang-gilas. Ilang buwan 
lang ang nakaraan nang nagtungo si 
US Speaker Nancy Pelosi sa Taiwan 
para sabihing ito'y "dedepensahan 
ng US" na tuwirang sampal sa China 
at sa matagal nang pagkilala sa pa- 
takarang "One China." 

Ang pagpapainit ng US ng sit- 
wasyong militar sa Asia-Pacific ay 
karugtong din ng tuluy-tuloy na 
paggatong nito at ng alyansang NA- 
TO (North Atlantic Treaty Orga- 

nization) ng gera sa Ukraine laban 
sa Russia. Katunayan, sa tulak ng 
US, naglabas na rin ang NATO (na 
nakasentro pangunahin sa Europe) 
ng paninindigang anti-China. Sob- 
ra-sobrang tubo ang kinakamkam 
ng malalaking kapitalista sa in- 
dustriyang militar ng US at mga al- 
yado nitong bansa sa tuluy-tuloy na 
pang-uupat nito ng gera at pagbe- 
benta ng mga armas. 

Upang ibayong palakasin ang 
kapangyarihan nito sa Pilipinas, tu- 
luy-tuloy rin na binibigyan ng US ng 
ayuda ang AFP para sa pagsupil sa 
mga rebolusyonaryo at patriyoti- 
kong pwersang tutol sa dominasyon 
at kontrol ng imperyalismong US sa 
bansa. Pinapayuhan, sinasanay, pi- 
nopondohan at inaarmasan ng US 
ang AFP para isagawa ang brutal na 
gerang kontra-insurhensya laban sa 
sambayanang Pilipino at sa kanilang 
mga rebolusyonaryong pwersa. 

Todo-larga ngayon ang malawa- 
kang paghahasik ng terorismo ng es- 
tado sa buong bansa sa anyo ng mga 
pagmasaker at pagpatay, pagtortyur 
at pagkukulong sa mga pinaghihina- 
laang sumusuporta sa Bagong Huk- 
bong Bayan. Nagkakamal ng lim- 
pak-limpak na tubo ang mga kapita- 
lista sa pagsuplay ng US ng mga dro- 
ne, eroplano at kanyon para isagawa 
ang pambobomba sa mga komunidad, 

bukid at kagubatan. Sa pamamagitan 
ng AFP at ng pasistang NTF-Elcac, at 
sa ilang pagkakatao'y sa tuwirang 
panghihimasok sa mga operasyon, 
muling ipinatutupad ng US ang mga 
taktika ng malawakang terorismo na 
ginamit nito sa bigong gera sa Viet- 
nam. Ginagamit ang Anti-Terror Law 
(nakapadron sa mapanghimasok na 
"gera kontra terorismo" ng US) para 
gupuin ang mga pwersang patriyoti- 
ko at progresibo, at hadlangan ang 
usapang pangkapayapaan. 

Tuwiran ang responsibilidad ng 
imperyalismong US sa malalalang 
paglabag sa karapatang-tao at kri- 
men sa digma ng AFP. Duguan ang 
kamay ng US, ni Marcos at ng AFP 
sa walang-pakundangang pasistang 
paninibasib laban sa sambayanang 
Pilipino. Dapat silang singilin at 
pagbayarin. 

Ang nagpapatuloy na krisis ng 
pandaigdigang sistemang kapitalis- 
ta, partikular na ang muling pag- 
sadsad sa resesyon ng ekonomya ng 
US, ay lalong magtutulak dito na 
pahigpitin ang hegemonya at 
kontrol nito sa mga bansa at rehi- 
yong pinagkukunan ng mga likas na 
rekurso, pinaglalagakan ng sobrang 
kapital at mga estratehikong ruta 
sa internasyunal na kalakalan. Ka- 
bilang dito ang kontrol ng imperya- 
lismong US sa Pilipinas. 

Dapat labanan ng sambayanang 
Pilipino ang panghihimasok militar ng 
US, panunulsol ng inter-imperya- 
listang gera, at panggagatong ng 
pasistang terorismo sa bansa. Dapat 
ipabasura ang mga kasunduang 


Armadong pakikibaka sa Masbate 4 nagtatali ng Pilipinas sa US at 


nagbibigay sa mga tropang Ameri- 
kano ng labis na karapatan para 
gamitin ang bansa para sa kanilang 
estratehikong interes. Dapat maki- 
pagkaisa ang mga Pilipino sa iba't 
ibang mamamayan sa iba't ibang 
panig ng mundo laban sa imper- 
yalismo at imperyalistang gera. 
Dapat makibaka ang sambaya- 
nang Pilipino para wakasan ang 
paghahari ng imperyalismong US sa 
militar, ekonomya, pulitika at kultu- 
ra sa Pilipinas. Ito ang susing 
nilalaman ng pakikibaka para sa 
pambansang demokrasya. 2] 


Ang Ang Bayan ay inilalabas sa 6 na aksyong militar, inilunsad 


wikang Pilipino, Bisaya, Iloco, Magsasaka sa Negros, pinatay 


Hiligaynon, Waray, Ingles at Espanyol. Mga protesta 


Tumatanggap ang Ang Bayan ng mga Araw ni Bonifacio at ng masang anakpawis 


kontribusyon sa anyo ng mga artikulo Konsultant at lider-magsasaka, pinaslang 


at balita. Hinihikayat din ang mga Pang-aagaw ng lupa sa Isabela 


mambabasa na magpaabot ng mga Sa madaling salita 

puna at rekomendasyon sa ikauunlad Ginintuang gulay 


ng ating pahayagan. KM: Balon ng rebolusyon sa Negros 

Ang militaristang estratehiyang 


Biden-Harris sa Asia-Pacific 


\W ers pinag-iba sa porma, layunin at esensya ang estratehiyang geopuli- 
tikal ng imperyalismong US sa ilalim ng nagdaang gubyerno ni Donald 


Trump o ng kasalukuyang gubyernong Biden-Harris. Pagpapatuloy ito ng nauna 
pang "pihit sa Asia" na idineklara noong 2008 na estratehikong pagpihit ng pata- 
karan sa China at pagturing dito bilang isang nangungunang imperyalistang kari- 
bal. Pinakapakay ng estratehiyang militar na ito ang pigilan ang ibayo pang pag- 
lawak ng pangmilitar na lakas at impluwensyang pampulitika ng China, at mag- 
handa sa at mag-udyok ng tuwiran o di tuwirang digmaang inter-imperyalista. 


Sa ilalim ng tinaguriang "Indo- 
Pacific Strategy," kinokonsolida ng 
US ang kapangyarihang militar nito 
sa mga bansa sa palibot ng China sa 
pamamagitan ng mga pormasyong 
Quad (Quadrilateral Security Dialo- 
gue, kasama ang India, Japan at 
Australia) at AUKUS (Australia-U- 
nited Kingdom-US), kasabay ng 
pagpapahigpit ng kontrol sa mga 
papet nitong militar sa South Korea, 
Thailand, Pilipinas at pati sa Japan. 
Inuudyok din ng US ang mga alyado 
nito sa North Atlantic Treaty Orga- 
nization (NATO) sa Europe na ma- 
nindigan kontra sa China. 

Naghuhugis ang estratehiyang 
ito sa paglulunsad ng masinsin at 
malakihang mga "military drill" sa 
iba't ibang bansa sa palibot ng Chi- 
na at ng paglalayag ng mga barkong 
pandigma ng US sa South China Sea 
at Taiwan Strait. Pagsasanay ang 
mga ito sa maniobrang pangkombat 
ng US sa tarangkahan mismo ng 
China. Kasabay nito ang mapang- 
udyok na mga hakbang ng US tulad 
ng sunud-sunod na pagbisita ni US 
House Speaker Nancy Pelosi at iba 

pang upisyal sa Taiwan noong Agos- 
to, at ng pamamayagpag ni US Vice 
President Kamala Harris sa South at 
Southeast Asia. 

Sinasabing "pinakamalalaki sa 
kasaysayan" ang ginanap na military 
drill ngayong taon sa Japan (Keen 
Sword, 36,000 tropa) at South Korea 
(Ulchi Freedom Shield, mahigit 67,500 
tropa). Ginanap din ang katulad na 
mga pagsasanay sa Thailand (CA- 
RAT), Indonesia (Garuda Shield), 
Australia (Cope North), Guam (Vali- 
ant Shield) at iba pang teritoryong is- 
la ng US sa Pacific. Sa Pilipinas, ini- 
lunsad ang Balikatan noong Mar- 
so-Abril na nilahukan ng 8,900 tropa. 

Noong Hunyo-Agosto, ginanap 
ang 11-araw na Rim of the Pacific 
(RimPac), ang pinakamalaking com- 
bat drill sa mundo, na inilunsad sa 
iba't ibang bahagi ng Pacific mula sa 
base militar ng US sa Hawaii. Uma- 
bot sa 38 barkong pandigma, apat 
na submarino, siyam na hukbong 
pangkati, mahigit 170 aircraft at 
25,000 tropa mula sa 26 bansa ang 
lumahok sa pagsasanay. Walo sa 
mga bansang ito ay kasapi ng NA- 

TO, na nasa likod ng gerang proxy 
ng US sa Ukraine laban sa Russia. 
Libu-libo ring maliit, katamta- 
mang-laki at di-inaanunsyong pagsa- 
sanay militar ang isinasagawa ng US 
sa "lahat ng sulok" ng Asia-Pacific. 
Sangkot dito ang daan-daang erop- 
lanong pambomba, mga barkong de- 
nukleyar, mga kanyon, misayl, bala 
at tropa na madalas nagsasagawa ng 
mga "live-fire exercise" na nag-iiwan 
ng nakalalasong basura at kemikal sa 
tubig, hangin at lupa. Sa Pilipinas la- 
mang, humigit-kumulang 300 ang 
gayong pagsasanay kada taon. 


Kontrol sa karagatan 

Noong Setyembre, inianunsyo 
ng US ang pagkakabuo ng Task 
Force 76/3, na kumbinasyon ng mga 
pwersang nabal ng US Indo-Pacific 
Command na permanenteng naka- 
istasyon sa South China Sea. Layu- 
nin nitong pahigpitin ang kontrol ng 
US sa mga pasilidad, base at tro- 
pang nabal sa mga bansa sa South, 
East at Southeast Asia sa tabing ng 
"integrasyon" at "inter-operabi- 
lity." Inilunsad nito noong Oktubre 
ang Kamandag 2022 sa Bataan, Pa- 
lawan at iba pang lugar sa Luzon. 

Bagong mekanismo ito sa ilalim 
ng Pacific Deterrence Initiative ng 
Pentagon na may 55.1 bilyong bad- 
yet ngayong taon. Layunin ng 
programang ito na maglatag ng 
mga pasilidad sa mga bansa sa 
"first island chain" (Japan, Taiwan, 
Pilipinas, at iba pa), upang dikitan 
at permanenteng palibutan ang 
China ng mga "long-range missile" 
na nakabase sa lupa (land-based). 

Nang bumisita si Harris sa Pilipi- 
nas noong Nobyembre, adyenda niya 
ang pagpinal sa dagdag na limang 
base na gagamitin ng US sa bansa. 
Tampok dito ang balak na muling 
pagtatayo ng mga pasilidad militar 
ng US sa Subic, Zambales para ip- 
westo ang mga pwersa, misayl at 
barkong pandigma ng US, mahigit 30 
taon matapos sipain sila mula rito. D 

Armadong pakikibaka laban 
sa paghaharing militar sa Masbate 


Iy" ng Bagong Hukbong Bayan-Masbate (Jose Rapsing Command) ni- 
tong Disyembre ang higit 17 aksyong militar na inilunsad ng mga yunit ni- 
to laban sa militar at pulis sa prubinsya nitong 2022. Bahagi ang mga ito ng 
patuloy na kampanya ng BHB-Masbate para ipawalangsaysay at biguin ang 
mga nakapokus na operasyong militar at kampanyang golpe-de-gulat ng Joint 
Task Force Bicolandia sa prubinsya. Hindi bababa sa limang batalyong pwersa 
ng AFP-PNP-CAFGU ang ipinakat sa prubinsya na umabot pa nga sa higit 
1,500 pwersa para maglunsad ng gayong mga operasyon at kasabay na mili- 
tarisasyon ng mga komunidad sa ilalim ng RCSP (Retooled Community 


Support Program). 


Kabilang sa mga aksyong ito ang 
ambus sa Barangay Manlut-od sa 
Placer kung saan dalawang CAFGU 
ang napatay at nakasamsam ang 
BHB ng dalawang maiiksing armas, 
mga magasin, bala at iba pang ka- 
gamitan noong Nobyembre 7. 

Apat sa mga opensiba ay nai- 
lunsad sa unang 100 araw ng ba- 
gong rehimeng Marcos sa poder. 
Labing-isang sundalo ang napatay 
at lima ang nasugatan sa mga open- 
sibang ito. 

Kabilang rito ang ilinunsad na 
aksyong demolisyon noong Agosto 
11 laban sa 2nd IB sa Sityo Puro, 
Talisay, San Fernando sa isla ng 
Ticao. Lima ang napatay at tatlo 
ang sugatan sa kaaway sa naturang 


aksyon. Lima rin ang napatay sa ak- 
syong isnayp-haras laban sa arma- 
dong grupo ni kapitan ng barangay 
na si Adriel “Boyet” Besana, CAFGU 
at 2nd IB sa Sityo Baldoza, Cabu- 
ngahan, Cawayan, Masbate noong 
Agosto 18. 

Bahagi rin ang naturang mga 
opensiba sa pagpupursige ng Pulang 
Hukbo na ipagtanggol at patatagin 
ang determinasyon ng masang Mas- 
batenyo na kumilos at labanan ang 
nagpapatuloy na paghaharing mili- 
tar sa Masbate. Sa ilalim ng rehi- 
meng Marcos, nagbabanta ang mas 
agresibong pasistang pang-aatake 
ng AFP-PNP-CAFGU at ng Masbate 
TF-Elcac sa magsasakang Masba- 
tenyo. 


Nagsimula na ang kampanya ng 
militar at lokal na naghaharing-uri 
sa malawakang pag-agaw sa mga 
dating rantso at asyendang napag- 
tagumpayang mabawi ng kilusang 
magsasaka. Umaabot na sa 11 ang 
naitalang biktima ng pampulitikang 
pagpaslang sa prubinsya. Kabilang 
dito ang serye ng pagpatay sa mga 
magsasakang “nagbubungkal sa 
loob at paligid ng lupaing Pecson 
na pinag-iinteresan ng lokal na bu- 
rukrata sa prubinsya sa ilalim ni 
Marcos. Pinakabagong kaso ay ang 
pagpatay sa magkokoprang si 
Ronnie Andren sa bayan ng Placer 
noong Nobyembre 27. Dinakip siya 
habang  nagkokopra at saka 
pinatay. 

Ayon kay Luz del Mar, taga- 
pagsalita ng BHB-Masbate, hindi 
titigil ang hukbong bayan sa pagta- 
tanggol sa masang Masbatenyo la- 
ban sa karahasang militar at sa 
pagpapanagot sa AFP-PNP-CAFGU 
sa mga krimen nito laban sa bayan. 
Inihayag niya ang kahandaan ng 
BHB na patuloy na labanan ang tu- 
mitinding pasismo at terorismo ng 
estado sa Masbate. ao] 


6 na aksyong militar, inilunsad sa Negros at Bukidnon 


An na aksyong militar sa nagdaang dalawang linggo ang inilunsad ng Ba- 
gong Hukbong Bayan (BHB) laban sa mga pasistang tropang militar. Ini- 
lunsad ang mga aksyong ito sa gitna ng mga focus military operation ng AFP. 


Sa Sipalay City, nasamsam ng 
BHB-Southwest Negros ang dala- 
wang kalibre .45 pistola, mga bala, 
tatlong magasin, dalawang selpon at 
isang granada sa ambus nito sa 
dalawang ahenteng intel ng 47th IB 
sa Sityo Camboguiot, Barangay Ca- 
mindangan noong Nobyembre 24. 
Napatay ang dalawang sundalo na 
pangunahing sangkot sa gawaing pa- 
niktik at panunupil sa masa. 

Ayon kay Andrea Guerrero, ta- 
gapagsalita. ng BHB-Southwest 
Negros, magsisilbing babala ang ar- 
madong aksyon sa lahat ng espiya at 
aset ng AFP at PNP. 

Pinaputukan ng BHB-Central 
Negros ang PNP substation sa Sityo 
Parkingan, Barangay Trinidad, Gui- 
hulngan City noong Nobyembre 25. 
Isang pulis ang nasugatan. Bago nito, 
pinaputukan ng BHB ang dalawang 

magkaibang yunit ng 62nd IB sa Sit- 
yo Tuko sa naturang barangay noong 
Nobyembre 21. Dalawang sundalo 
ang napatay at isa ang nasugatan. 

Sa parehong syudad, pinaputu- 
kan ng BHB ang Army Patrol Base sa 
Barangay Sandayao noong Nob- 
yembre 23. Isang sundalo ng 62nd 
IB ang nasugatan. 

Sa Bukidnon, pinaputukan ng 
BHB ang nag-ooperasyong tropa ng 
8th IB sa Purok 8, St. Peter, Malay- 
balay City noong Nobyembre 16. 
Isang sundalo ang napatay sa arma- 
dong aksyon. ab] 

Magsasaka sa Negros, 


pinatay sa harap ng kanyang mag-iina 


M agkakasunod ang mga kaso ng paglabag sa karapatang-tao ng rehimeng 
Marcos sa nagdaang mga linggo. Kabilang dito ang pagpatay sa isang mag- 
sasaka, pambobomba at pag-istraping sa komunidad, at arbitraryong pag-aresto 


sa mga sibilyan. 


Pinaslang ng tropa ng 62nd IB ang 
magsasakang si Victor Baldonado sa 
kanyang bahay sa Sityo Columbia, Ba- 
rangay Trinidad, Guihulngan City, 
Negros Oriental noong Nobyembre 21, 
ala-6 ng umaga. Binaril siya ng mga 
sundalo sa harap ng kanyang asawa at 
mga anak. 

Pinalalabas ng 62nd IB na mandi- 
rigma ng Bagong Hukbong Bayan 
(BHB) si Baldonado at na napatay siya 
sa isang armadong engkwentro. Bini- 
hisan ng mga sundalo ang kanyang 
bangkay at tinabihan ng mga armas at 
mga dokumento para bigyang katwi- 
ran ang krimen. 

Pag-aresto. Sa Negros Occidental, 
arbitraryong inaresto ng 62nd IB sina 
Wilben Callura at Juliet Callura, mga 
residente ng Sityo Binataan, Barangay 
Quinten Remo, Moises Padilla. Kasabay 
nito, inistraping ng tropa ng militar 
ang bahay ni Virgie Perolino, Roberto 
Gario at Jorenda Callura sa parehong 
sityo. Ninakaw din ang kanilang mga 
manok at kinatay ang alagang baboy. 
Dulot nito, lumikas ang 800 magsasaka 
mula sa sityo Oway-uway, Binataan at 
iba pang kalapit na komunidad. 

Noong Nobyembre 25, niransak ng 
mga sundalo ng 62nd IB at 33rd DRC 
ang kabahayan sa Sityo Ngalan sa pa- 
rehong barangay. Sapilitang pinasok 
at hinalughog ang bahay nina Zaldy 
Jimenez, Richard Jimenez, Robert Ji- 
menez, Cardo Juanites at Sernel Jua- 
nites. Namalagi sa naturang mga ba- 
hay ang mga sundalo mula Nobyembre 
25 hanggang 28. 

Inaresto ang unyonistang si Roel 
Duyag noong Nobyembre 25 sa Butu- 
an City habang nasa lamay ng kan- 
yang ina. Koordineytor siya ng Kilu- 
sang Mayo Uno sa rehiyong Caraga. 
Dinala siya sa Butuan PNP Station 1 
at sinampahan ng gawa-gawang mga 
kasong bigong pagpatay. 

Pambobomba at istraping. Niya- 
nig ng mga rocket at bala ang Purok 8, 
St. Peter, Malaybalay City, Bukidnon 
noong Nobyembre 16 matapos bom- 
bahin at paulanan ng bala ang komu- 
nidad ng 8th IB. Ganting-salakay ito 
ng militar matapos mapatamaan sila 
ng BHB sa dalawang armadong insi- 
dente. Nagpakawala ng 16 na rocket 
at walong beses na nang-istraping 
ang helikopter na MD520. Umabot sa 
40 minuto ang unang ronda. 

Nagkandarapa sa pagtakbo ang 
mga residente dahil napakalapit sa 
kanilang komunidad ibinagsak ang 
mga bomba. Nagsidapa ang mga titser 
at mga estudyante sa kanilang mga 
klasrum habang paikot-ikot ang mga 
helikopter sa taas ng kanilang baryo. 

Pamamaril. Limang sibilyang ma- 
ngangaso ang pinagbabaril ng tropa 
ng 24h IB sa magubat na bahagi ng 
Sitio Sap-al, Barangay Buneg, Lacub, 
Abra noong Nobyembre 27. 

Dalawang magsasaka ang nasuga- 
tan sa insidente habang ang tatlo ay 
nakatakbo tungo sa kalapit na komu- 
nidad para humingi ng saklolo. 

Nakasalubong ng mga sundalo ang 
lima habang nagpapahinga. Agad ni- 
lang itinaas ang kanilang armas na 
gamit sa pangangaso at sumigaw ng 
“sibilyan kami!” para hindi sila papu- 
tukan ng mga sundalo. Sa kabila nito, 
nagpaputok pa rin ang mga sundalo. 

Pambubuwag. Marahas na 
binuwag noong Nobyembre 25 ng mga 
pulis at gwardya ang piket ng mga 
manggagawa ng Manila Harbour 
Center sa Road 10, Manila City. 
Winasak nila ang katatayo pa lamang 
na kubol ng mga manggagawa at 
kanilang tagasuportang kabataan. 
Iginigiit ng mga manggagawa ang 
kagyat na pagpapabalik sa trabaho at 
pagregularisa sa 370 manggagawang 
iligal na tinanggal noong 2020. ao! 


A 


Harris, alis! Sinalubong ng 
protesta ng mahigit 500 ka- 
tao ang pagdating ni US VP 
Kamala Harris sa Pilipinas 
noong Nobyembre 20. Nag- 
martsa sila patungong Men- 
diola sa araw ng pakikipag- 
pulong ni Harris kay Ferdi- 
nand Marcos Jr sa Ma- 
lacafiang. 


KM, 58 taon. Isang raling 
iglap ang inilunsad ng mahi- 
git 100 kabataan noong 
Nobyembre 27 sa Recto 
Avenue sa Maynila bilang 
pagdiriwang sa ika-58 ani- 
bersaryo ng KM noong 
Nobyembre 30. Naglunsad 
sila ng maiksing programa 
at nag-iwan ng istrimer 
kung saan nakasulat ang 
"Mabuhay ang CPP-NPA- 
NDF! Kabataan, tumungo sa 
kanayunan! Sumapi sa New 
People's Army!" 


Masapa, 44! Nagraling- 
iglap ang may ilampung 
manggagawang pangkalu- 
sugan noong Disyembre 6 sa 
Carriedo Avenue sa Maynila 
bilang paunang paggunita sa 
ika-44 anibersaryo ng 
Makabayang Samahang 
Pangkalusugan. Panawagan 
nila sa mga manggagawang 
pangkalusugan na sumapi sa 
hukbong bayan. 


Mga unyonista, palayain! 
Nagpiket noong Disyembre 
6 sa Quezon City Hall of 
Justice at Manila City Re- 
gional Trial Court, ang mga 
tagasuporta at kaanak ng 
mga unyonistang sina Ro- 
mina Astudillo, Mark Ryan 
Cruz, Jaymie Gregorio Jr., 
at Joel Demate para ipa- 
nawagan ang kagyat na 
pagpapalaya sa kanila. Ka- 
bilang sila sa Human Rights 
Day 7 na inaresto noong 
Disyembre 10, 2020. 


Nobyembre 30: Araw ni Bonifacio at ng masang anakpawis 


N agmartsa mula Liwasang Bonifacio patungo sa paanan ng Mendiola 
Bridge sa Maynila ang mga manggagawa, maralitang-lunsod at iba pang 
mga sektor bilang paggunita sa ika-159 Araw ni Andres Bonifacio na idinekla- 
ra rin nilang Araw ng Masang Anakpawis. Kasamang nagmartsa ang Kilusang 
Mayo Uno at All Workers Unity, Bayan at mga organisasyon sa ilalim nito, at 
ang Nagkaisa at Paggawa sa ilalim ng United Labor. Tinatayang umabot sa 
6,000 katao ang lumahok sa pagkilos. 


Panawagan nila ang pagtataas 
ng sahod, at pagbaba ng presyo ng 
mga bilihin. Sa ngayon, inilagay nila 
sa P1,100 kada araw ang nakabu- 
buhay na sahod sa pribadong sektor 
at P33,000 kada buwan para sa 
mga kawani ng gubyerno. 

Sa Baguio City, nagmartsa ang 
iba't ibang sektor mula Sunshine 
Park tungong Igorot Park. Nagpro- 
testa rin ang iba't ibang grupong 
demokratiko, kasama ang kabataan, 
sa Crossing, Calamba sa Laguna. 

Hindi nagpatinag sa malakas na 
ulan ang mga raliyista na nagtipon 
sa Freedom Park sa Davao City. 
Nagdaos rin ng rali sa Carbon Free 


Market Freedom Park sa Cebu City, 
Iloilo City at sa Fountain of Justice 
sa Bacolod City. 

Nagsagawa ng noise barrage sa 
harap ng Department of Health 
ang Alliance of Health Workers 
noong Nobyembre 24. Panawagan 
nila, itaas tungong P33,000 ang 
"entry-level" na sweldo ng mga 
manggagawang pangkalusugan sa 
pribado at pampublikong sektor. 
Nagkaroon ng kasabay na pagkilos 
sa mga ospital sa Baguio City, 
Bacolod City at sa Manapla, Neg- 
ros Occidental. 

Noong Nobyembre 22, nagtipon 
sa Quezon City ang anim na malala- 

king pederasyon at organisasyon ng 
mga kawani ng gubyerno para ipa- 
nawagan ang pagtaas ang minimum 
na sweldo ng mga kawani tungong 
P33,000. 

Samantala, naigiit ng unyon ng 
mga manggagawa ng Technol Eight 
Philippines noong Nobyembre 24 
ang dagdag-sahod sa pakikipagne- 
gosasyon nila sa kumpanya. Kasa- 
ma sa naipagtagumpay nilang CBA 
ang P50 dagdag-sahod kada araw 
sa loob ng 2 taon, bonus na 
P30,000, libreng bigas at union 
leave. fas] 


Konsultant ng NDF at lider-magsasaka, pinaslang ng militar 


Dreo ng mga elemento ng 94th IB at 47th IB sina Ericson Acosta at Jo- 
seph Jimenez noong Nobyembre 30 sa Sityo Makilo, Barangay Camansi, 
Kanbankalan City, Negros Occidental. Si Acosta ay konsultant ng National 
Democratic Front (NDF) sa usapang pangkapayapaan habang si Joseph Jime- 
nez ay lokal na organisador ng Kilusang Magbubukid ng Pilipinas at upisyal ng 
lokal na samahang magsasaka sa Barangay Camansi. Dinakip ang dalawa 
bandang alas-dos ng madaling araw, pero pinalabas na napatay sa isang 


engkwentro kinaumagahan. 


Si Acosta ay isang kilalang ma- 
kata, manunulat at komposer ng 
kanta. Kinilala siya ng Partido na 
isa sa importanteng kadre at man- 
dirigma sa Negros. Naging bahagi 
siya ng panel ng NDFP na naghanda 
sa Comprehensive Agreement on 
Social and Economic Reforms (CA- 
SER) sa pormal na usapang pangka- 
payapaan noong 2016. 

Ayon sa paunang mga ulat ng 
September 21 Movement, para pa- 
labasing mayroong engkwentro sa 
lugar, pinaulanan ng bala ng mga 
sundalo ang bahay ni Ronald 

Francisco, kung saan nagpapahinga 
sina Acosta. Matapos nito, kinuha si 
Francisco, kanyang asawa at tatlo 
nilang anak at dinala sa kampo ng 
militar. 

Noong Nobyembre 30, sa araw 
mismo na naibalita ang kanilang 
pagkamatay, nagtipon ang mga de- 
mokratikong organisasyon sa harap 
ng Commission on Human Rights 
para kundenahin ang pagpaslang sa 
dalawa. 


Dalawa pang biktima 
Pinatay din ng tropa ng 62nd 


Disyembre 7, 2022 


IB, imbes na lapatan ng paunang 
lunas, ang dalawang sugatang Pu- 
lang mandirigma sa Sityo Binataan, 
Quinten Remo, Moises Padilla 
noong Nobyembre 28. Nasugatan 
sina Mario Baldusa (Ka Jekoy) at 
Janhel Sarsa (Ka Jorge) sa isang 
engkwentro umaga ng araw na 
iyon. 

Imbes na gamutin, alamin ang 
pagkakakilanlan, at ideklarang bi- 
hag ng digma, tuluyang pinatay ng 
62nd IB ang dalawa. 

Dagdag ang apat sa higit 100 
rebolusyonaryo at sibilyang wala 
sa katayuang lumaban na sadyang 
pinaslang ng militar mula 2017 
hanggang sa kasalukuyan. Taliwas 
ang pagpatay sa kanila sa mga 
tuntunin ng makataong pakikidig- 
ma at sa mga proteksyong taglay 
ng mga indibidwal sa ilalim ng 
CARHRIHL at mga Geneva Conven- 
tions. [29] 


ANG BAYAN 


Koresponsal 


Pang-aagaw ng lupa sa Isabela 


sa tabing ng kaunlaran 


M ayaman sa rekursong dagat at lupa ang bayan ng 
Divilacan, isang lugar sa prubinsya ng Isabela na 


nakasandig sa Sierra Madre at nakatanaw sa Pacific 
Ocean. Mayroon itong 12 barangay at halos 6,000 residen- 
te. May lawak itong 89,000 ektarya. Malaking bahagi ng 
bayan ay maituturing na lupaing ninuno ng katutubong Du- 
magat at Agta. Idineklara itong munisipalidad noong 1969. 


Sa likod ng inilalakong imaheng 
paraiso ng bayan, atrasado ang ka- 
buhayan at lugmok sa hirap ang 
mamamayan ng Divilacan. Walang 
titulo o anumang katibayan sa pag- 
mamay-ari ng lupa ang karamihan 
sa mga residente. Sinamantala ito 
ng mga panginoong maylupa, bu- 
rukrata-kapitalista at kanilang mga 
dayuhan at lokal na kasosyo para 
malawakang agawin ang lupa ng 
mga katutubo at magsasaka. 

Dalawang engrandeng proyek- 
tong imprastruktura-ang (62-kilo- 
metrong Ilagan-Divilacan Road at 
Divilacan Airport-ang inilatag sa 
bayan para sa kapakinabangan ng 
mga mang-aagaw ng lupa. Inilara- 
wan na pag-“asenso” ang Ilagan- 
Divilacan Road, kalsadang nagdu- 
dugtong sa bayan sa kabisera ng 
Isabela. Pero sa halip na asenso, de- 
lubyo ang hatid nito sa mamamayan 
nang matabunan ng landslide ang 
halos buong baryo at sakahan ng 
Barangay Sapinit noong 2019. Re- 
sulta ang landslide ng ginagawang 
konstruksyon na umuka sa gilid ng 
kabundukan at pumutol sa mga pu- 
nong tatagusin ng kalsada. Ipinata- 
gos ang kalsada sa protektadong ka- 
gubatan ng Sierra Madre. 

Noong 2013, nilinlang ng lokal na 
gubyerno ang Agta Sapinit Tribal 
Council para pahintulutan ang pro- 
yekto kapalit ng irigasyon, eskwela- 
han, health center at iba pang serbi- 
syo para sa mga taga-Sapinit. Wa- 
lang natupad ni isa sa mga panga- 
kong ito. Ni hindi nakatulong ang 
daan sa mga magsasaka sa paglulu- 
was ng kanilang mga produkto. Sa 
halip, naging daan pa ito para padu- 


lasin ang 
pang-aagaw 

ng lupa ng mga 
pulitiko at lo- 

kal at dayu- “° 
hang nego- 
syante sa mga 
sakahan ng mga residente. Kinatu- 
wang ng mga mang-aagaw ang ma- 
lupit na 95th IB. 

Taong 2014 nang marahas na 
dinemolis ng mga pulis at kampon ng 
noo'y gubernador na si Faustino Dy 
Jr ang komunidad ng Barangay Di- 
pudo para bigyang-daan ang inter- 
nasyunal na paliparan. Sinakop nito 
ang 112-ektaryang lupa sa tabing- 
dagat at ang 8-ektaryang niyugan. 
Gamit ang kanyang pwesto, binraso 
ni Dy ang mga residente para ibenta 
sa kanya sa halagang P250,000 ang 
lupa at pumayag sa relokasyon. Ini- 
lipat sila ni Dy sa sulok ng gubat na 
sakop ng Northern Sierra Madre 
Natural Park (NSMNP). Nasa 14 ki- 
lometro ang layo nito mula sa dagat 
na pinagmumulan ng kanilang pag- 
kain at kabuhayan. 

Sadyang gusto rin ng estado na 
patayin sila sa gutom dahil ipinag- 
babawal ng NSMNP ang pagkakai- 
ngin at pag-uuling na ikabubuhay 
sana ng mga inilipat doon. Kalaunan 
nilisan din ito ng mga magsasaka 
dahil sa kawalan ng kabuhayan. Wa- 
lang hakbang na isinagawa para ki- 
lalaning barangay ang relokasyon. 
Hanggang ngayon, hindi tapos kahit 
ang maliit na day care sa lugar. Wa- 
lang maayos na sistema sa tubig at 
iba pang pampublikong serbisyo. Ito 
ay sa kabila ng nakalaang pondo pa- 
ra rito na P3 milyon. 

Hindi ligtas ang mga islang ba- 
hagi ng lupang ninuno ng mga Agta. 
Inagaw din ng mga Dy ang 24-ek- 
taryang Honeymoon Island at gina- 
wang pasyalan ng mga turista. Si- 
nalaula nila ang sagradong libingan 
ng mga Agta doon na tinayuan ng 
mga negosyong resort, restawran 
at iba pang pasilidad. Gayundin ang 
ginawa ni Dy sa Gay Island, na “i- 
niregalo” niya kay Jose Mari Anto- 
nez, isang upisyal ng Smartmatic. 

Malaking panganib na maagaw 
ang lupa ng mga magsasaka mata- 
pos kanselahin ng Provincial Asse- 
sors Office ang mga deklarasyon ng 
lupa sa bayan at ideklara ang mga 
ito bilang “lupang pampubliko.” Mas 
mapapadali ang pangangamkam ng 
lupa na pinangangasiwaan mismo 
ng lokal na gubyerno. Ibinebenta ng 
mga ito ang primera klaseng mga 
lupa, laluna ang mga nasa baybay. 

Ang “lupang pampubliko” na 
para sana sa mamamayan ay iilan 
lamang ang nakikinabang sa ilalim 
ng estadong umaaktong pinakama- 
laking panginoong maylupa. Mata- 
gal nang lantad sa mga mamama- 
yan ng Isabela, lalo na sa mga ka- 
tutubong Agta ang iba't-ibang iske- 
ma ng gubyerno sa pang-aagaw ng 
lupa. Sa nakaraan, nasa anyo ito ng 
pagtatatag sa NSMNP, National 
Greening Program at ngayon, sa 
Coastal Development Plan. [26] 

mapatino SAL ITA 


bilanggong pulitikal 
ang inaresto mula nang 
maupo ang rehimeng 
Marcos Jr hanggang 
Nobyembre 30. 


P378[kilo 


ng sibuyas noong Setyembre ang 
naitalang pinakamahal sa buong 
mundo. Mas mataas ito nang 
tatlong beses sa pandaigdigang 
abereyds na P85.14. 


Pinagkunan: Global Product Prices Pinagkunan: Karapatan 


Espesyal na ulat sa mga paglabag 


Espesyal na Ulat: 


ng AFP at PNP sa karapatan ng 


MARUMING GERA mga bata. I-download mula sa 
LABAN SA MGA www.philippinerevolution.nu 


BATA 


at ilimbag para mabasa. 


ang kaso ng 


pampulitikang 
pamamaslang sa 


Na P 1 5 . 6 B Bicol mula nang 


ipatupad ang 


Bayan 


sinis Aii bakunang kontra-Covid-19 na Memorandum 
nasayang noong Nobyembre Order No. 32 
dahil sa bagal at di sistematikong noong Nobyembre 
kampanya sa pagbabakuna. 22, 2018. 


MAHARLIKA 2 700 
WEALTHFUND 2A ki 


pinakabagong pakana ng 


ng mamamayan sa US ang umaayon sa pagtatayo ng 
mga unyon. Sa ngayon, nasa 10.396 lamang ng mga 
manggagawang Amerikano ang may unyon. 


pamilyang Marcos para 
kopohin ang pondo ng 


mamamayan, kabilang gabi P 8 04 
e 


ang pondong pensyon ng 


AN a oT # kada kubiko metro 
empleyado, sa tabing ng ang itataas sa singil sa tubig ng Maynilad Water simula 
pamumuhunan. Enero 2023 kung matuloy ang hiling ng kumpanya. 

Koresponsal 


Ginintuang gulay 


Jae ng kantyaw ng mga Pilipino nitong nagdaang mga linggo ang 
"ginintuang sibuyas" dahil sa taas ng presyo nito at ibang bilihin sa 
pamilihan. Pero paglilinaw ng mga magsasaka ng sibuyas sa Nueva Ecija, wala 
silang pakinabang sa animo'y pang-milyunaryong presyo nito, at sa katuna- 
yan ay lubog sila sa utang. Tulad nila, ito rin ang kalagayan ng mga magsasa- 


ka ng patatas sa Benguet. 


Noong Setyembre, nasa 
P109.84 kada kilo ang presyo ng pa- 
tatas sa Pilipinas. Hindi man ito ang 
pinakamahal sa mundo tulad ng si- 
buyas, malayong mas mataas ito sa 
bilihang P30 kada kilo mula sa mag- 
sasaka. Gayundin ang kaso ng re- 
polyo, na P300 ang bentahan kada 
kilo, pero binibili lamang ng P50 ka- 
da kilo sa magsasaka. 

Isa sa mga magsasaka (o hardi- 
nero) na ito si Jeremy, na nagtata- 
nim ng patatas sa sariling pag-aa- 
ring 2,500 metro-kwadradong lupa 
o sangkapat ng ektaryang lupa ka- 
sama ng kanyang anim na kapatid. 
Ibinabagsak nila ang kanilang ani sa 
Nueva Vizcaya Trading Post, na 
apat na oras mula sa kanilang lugar. 

Tatlong buwan ang haba ng 
isang siklo ng pagtatanim ng pata- 
tas. Sa kaso ni Jeremy, nakahihiram 
siya ng traktora sa kanilang tiyuhin 
kaya hindi siya nagbabayad ng upa 
nito. Gumastos siya ng pang-gasoli- 
na (P1,360) at sinahuran niya ang 
opereytor para sa tatlong araw na 
trabaho (P3,000). Sa halagang P70 
kada kilo, P28,000 ang ginastos niya 
para sa 400 kilo ng semilya ng pata- 
tas. Nakaasa ang paglago ng pata- 
tas sa abono at pestisidyo kaya ma- 
laking bahagi ng kanyang pondo ay 
napupunta sa pagbili ng ipot ng ma- 
nok (P7,200) at urea (P10,000), at 
samu't saring kahon at pakete ng 


mga kemikal na pang-spray. Sa ka- 
buuan, umaabot sa P39,700 ang 
gastos para sa pataba at pestisidyo. 

Nitong taon, malaking pasakit 
kina Jeremy at katulad niyang har- 
dinero ang pagsirit ng presyo ng 
urea mula P1,200 tungong P2,400, 
pagsirit ng presyo ng gasolina, pati 
na rin ang pagtaas ng mga presyo 
ng mga bilihin. Bukod pa ang mga 
ito sa dati nang sakit nila sa ulo na 
walang sagkang importasyon at is- 
magling ng mga gulay at ibang agri- 
kultural na produkto (kadalasan 
mula sa mga bansang may subsidyo 
ng gubyerno ang produksyon pang- 
agrikultura) na lalong humila paba- 
ba ng presyo ng bilihan ng patatas 
mula sa kanila. 

Sa kabuuan, umaabot sa 
P167,060 ang kabuuang gastos ni 
Jeremy kada siklo ng taniman. Pina- 
kamalaking bahagi nito ang P86,260 
na gastos para sa farm inputs na 
kalakhan ay imported. Nasa 
P21,000 ang gastos niya para sa 
transportasyon at dagdag na 
P4,500 para sa iba pang bayarin sa 
pagbyahe ng produkto (toll fee, par- 
king fee at iba pa). Ang 1096 ng kan- 
yang kabuuang kita ay iaawas bi- 
lang bayad sa interes ng kanyang 
utang. 

Sa kalkulasyon niya, nasa 
P37,300 ang halaga ng nagamit na 
lakas-paggawa (upahan at kapamil- 

ya) para sa buong siklo--mula sa 
paghahanda ng lupa, pagtatanim, 
paghahakot ng tae ng manok, kada 
dalawang araw na pag-ispray ng 
pestisidyo, pag-ani hanggang deli- 
beri. 

Sa presyong P30 kada kilo, nai- 
benta ni Jeremy ang naaning 6,000 
kilo ng patatas sa halagang 
P180,000. Menos lahat ng gastos, 
P12,940 lamang ang naiwan sa 
kanya, katumbas sa P143.78 kada 
araw. Wala pa itong kalahati sa iti- 
nakdang P300 na minimum na sa- 
hod sa rehiyon, at 1396 lamang sa 
P1,100 nakabubuhay na arawang 
sahod. 

Taun-taon, tiyak ang pagtata- 
as sa gastos sa produksyon ng mga 
hardinero habang depende sa pa- 
nahon at sa kapritso ng komer- 
syante ang presyo ng kanilang ani. 

Sa panahong luging-lugi ang 
bentahan ng kanilang ani, nabubu- 
hay si Jeremy at kapwa niya hardi- 
nero sa kaayusan ng mutwal na tu- 
lungang tinatawag na “ub-ubbo” o 
kooperasyong walang katumbas na 
pera. Libre nilang ibinibigay ang 
kanilang lakas-paggawa sa kapwa 
hardinero kapalit ng lakas-pagga- 
wa naman ng iba sa kanilang saka- 
han. 

Nakatataba man ng puso ang 
kanilang pagdadamayan, hindi nito 
maitatago ang pagdurusa at kahi- 
rapan nila at kanilang mga pamil- 
ya. Habang napipilitan silang mag- 
pakasapat sa maliit na kita, tiba-ti- 
ba sa tubo ang mga kumpanyang 
multinasyunal na nagbebenta ng 
napakamahal na mga farm input, 
usurerong naghuhuthot ng napa- 
kataas na interes, mga komersyan- 
teng bumabarat sa kanilang ani at 
gubyernong nagtutulak ng impor- 
tasyong lalong humihila sa presyo 
ng mga produktong agrikultural. 

Para sa buong kwento ng mga 
hardinero ng patatas sa Ifugao, ba- 
sahin ang “Ang pakikipagsapalaran 
ni Jeremy Hardinero” sa www.philip- 
pinerevolution.nu. [29] 

Koresponsal 


Kabataang Makabayan: 
Balon ng rebolusyon sa Negros 


N akatayo sa Katrina (di tunay na pangalan), isang baryo sa Negros, ang 
balangay ng Kabataang Makabayan na unang itinatag noong 2008. Na- 
buo ang balangay na ito sa panahong napapalibutan ang barangay ng mga 
detatsment ng CAFGU at naglipana ang masasamang elemento sa mga baryo. 


Matindi ang kahirapan sa Katri- 
na dahil sa atrasadong produksyong 
pang-agrikultura. Karamihan sa 
mga magsasaka rito ay saop o kasa- 
ma ng mga panginoong maylupa, 
mayaman at mataas na gitnang 
magsasaka. Kulang na kulang ang 
kanilang kita dahil sa umiiral na 
partehang tersyuhan na pabor sa 
may-ari ng lupa. Dahil sa kahirapan, 
hindi nila kayang pag-aralin ang ka- 
nilang kabataan. 

Para makadagdag sa kita ng ka- 
nilang mga pamilya, nagpapa-alipin 
ang kabataan ng Katrina bilang mga 
katulong mula sa murang edad na 
15-taong gulang. Noong 2008, halos 
300 sa kanila ang lumuwas sa mga 
syudad para mamasukan sa mga 
temporaryong mga trabahong ma- 
baba ang sahod at walang benepi- 
syo. Dumayo sila sa Metro Manila, 
Cebu, Panay at Bacolod City. Hindi 
iilan sa kanila ang naging biktima ng 
prostitusyon, pagmamaltrato at 
pang-aabusong sekswal. 

Dahil sa mapait na mga karana- 
sang sinapit nila, marami sa mga 
magulang ang hindi na pumayag na 
umalis ang kanilang mga anak para 
magtrabaho sa mga syudad. Ineng- 
ganyo na lamang silang magtanim 
ng mais, halamang-ugat, saging at 
iba pang pananim para may tiyak na 
makakain. 

Maagang bahagi ng 2008 
nang itayo ang Pambansang Kati- 
punan ng Magbubukid sa Katrina. 
Tinipon at kinausap ang kabataan 
ng organisadong mga magulang 
para maging katuwang nila sa 
mga rebolusyonaryong gawain. 
Unang binigyan ng pag-aaral na 
Maikling Kurso sa Lipunan at Re- 
bolusyong Pilipino ang walong ka- 
bataang maaasahan at walang 

kriminal na rekord. Mula rito itinayo 
ang grupong pang-organisa ng Ka- 
bataang Makabayan. 

Inatasan ang grupo na organi- 
sahin ang ibang kabataan sa baryo 
upang paunlarin ang produksyon at 
maglunsad ng mga pakikibakang an- 
tipyudal. Hinimok din silang sumali 
sa dagyaw-alayon, isang anyo ng 
pagtutulungan o bayanihan. 

Naging malimit ang pakikisala- 
muha ng kabataan at ng mga Pulang 
mandirigma. Regular na tinatasa 
ang kanilang mga gawain kabilang 
ang mga pagsasanay pangkultura at 
pagtuturo sa PaDePa (Pambansang 
Demokratikong Paaralan). Sa kalau- 
nan, pinalahok sila sa mga pag-aa- 
ral ng kursong Pampartido at maiik- 
sing kursong pulitiko-militar. 

Bahagi ng kanilang tungkulin 
ang pagtatanghal sa mga aksyong 
masa. Sa mga larangang gerilya, pi- 
nasisigla nila ang mga pagdiriwang 
ng mga anibersaryo ng Partido Ko- 
munista ng Pilipinas, Bagong Huk- 
bong Bayan, National Democratic 
Front of the Philippines at Kabata- 
ang Makabayan. Sila rin ang nag- 
aasikaso sa mga parangal sa mga 
rebolusyonaryong martir. 

Ang mga kasaping nag-aaral ay 
inatasang organisahin ang kapwa 
nilang mag-aaral. Nanghikayat sila 
sa mga estudyante na lumahok sa 

isinagawa nilang mga pangkultu- 
rang pagtatanghal sa paaralan. Pi- 
naliwanagan nila maging ang kani- 
lang mga guro. 

Dahil sa kasigasigan nila at ng 
taumbaryo, naitayo ang komiteng 
pang-organisa sa baryo noong Di- 
syembre 2008 na may higit 100 ka- 
sapi. Lumawok ito sa higit 10 sityo 
mula sa anim sa umpisa. Kasunod 
nito naitayo na rin ang tatlong ba- 
langay sa kalapit na mga baryo. 

Nang mangyari ang eng- 
kwentro sa pagitan ng BHB at ng 
AFP sa Katrina sa bandang simula 
ng dekada 2010, naengganyong su- 
mapi sa hukbong bayan ang halos 
laking-platung kabataan. Sa sumu- 
nod na mga taon, naitayo na rin 
ang mga ganap na samahang masa 
sa lugar. Napataas ang antas ng 
organo ng kapangyarihang pampu- 
litika at ang lokal na yunit gerilya 
sa baryo. Naitalaga mula sa mga 
samahan ang mga kasapi ng yunit 
milisya at pananggol-sa-sarili. Nai- 
tayo ang komiteng rebolusyonaryo 
sa baryo. Karamihan sa kanila ay 
naging mga kasapi ng Partido. 

Noong 2018, nanalasa sa Kat- 
rina ang brutal na kampanyang pa- 
nunupil ng rehimeng US-Duterte. 
Di iilan ang pinatay at iligal na ina- 
resto. Dahil dito, puu-puo muli ang 
sumapi sa BHB. Noong 2019, naka- 
pagpalitaw ang Katrina ng mga 
kadre ng Partido at Pulang mandi- 
rigma na naitalaga sa mga estrate- 
hikong lugar at ibang larangang 
gerilya sa isla. Walo sa mga mandi- 
rigma nito ang naging mga rebo- 
lusyonaryong martir. 

Sa okasyon ng ika-58 aniber- 
saryo ng Kabataang Makabayan 
ngayong taon, buong ipinagma- 
malaki ng mamamayan ng Katri- 
na ang ambag nilang kabataan at 
Pulang mandirigma sa pagpapa- 
tuloy ng rebolusyon hindi lamang 


sa kanilang lugar, kundi sa 
buong isla. [ao] 
ANG BAYAN 


